Juhlatunnelma
Idän taivaalla puuntavi huomenkoi,
 rusohohdolla kaikki se purppuroi.

 Väki kulkevi kunnaille paljain päin,
 ilohuudoilla aamua tervehtäin.

 Punaviirit ne luoksensa viittoilee.
 Väen paljous vain yhä laajenee.

 Pyhä hartaus kaikilla syömessään,
 elon aatteista kuiskivat keskenään.

 Joka ainut on joukosta tietoinen,
 että juhlivi työlle ja toimellen,

 että voima on voitettu valheen ja yön
 ja nyt alkavi valtias aatteen ja työn.